Okresná prokuratúra Revúca 
SNP 1370/1A, 050 01 Revúca 	

Sp. zn. : 2 Pv 219/13/6608	Revúca, 4.9.2014
EEČ : 2-48-57-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Revúca
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.9.2014, spisová značka 2 Pv 219/13/6608, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 4.9.2014, spisová značka 2 Pv 219/13/6608, bola určená obvinenej skúšobná doba v trvaní 12 mesiacov.
Odôvodnenie:
Vyššie uvedeným uznesením, ktoré nadobudlo právoplatnosť a vykonateľnosť 27. júla 2013 bolo rozhodnuté o podmienečnom zastavení trestného stíhania obvinenej XXXXX. Zároveň jej bola podľa § 216 ods. 2 Trestného poriadku určená skúšobná doba podmienečného zastavenia trestného stíhania vo výmere 12 mesiacov.    

Zo správ a odpisu registra trestov, ktoré som si zabezpečil za účelom rozhodovania o osvedčení sa respektíve o neosvedčení sa obvinenej v skúšobnej dobe podmienečného zastavenia trestného stíhania som zistil, že obvinená sa v priebehu skúšobnej doby t. j. od 28. júla 2013 do 27. júla 2014 nedopustila iného trestného činu, priestupku a toho času sa voči obvinenej na základe správy podanej príslušným orgánom policajného zboru nevedie ani iné trestné stíhanie. Z miesta bydliska nie je hodnotená. 

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po vyhodnotení vyššie uvedených listinných dôkazov som dospel k tomu záveru, že obvinená v priebehu plynutia skúšobnej doby podmienečného zastavenia trestného stíhania viedla život riadneho občana, evidentne si uvedomila v priebehu plynutia skúšobnej doby podmienečného zastavenia trestného stíhania čoho sa dopustila a svojím riadnym životom prejavila skutočnú snahu po náprave. Na základe týchto dôvodov som bol povinný rozhodnúť o tom, že sa v skúšobnej dobe podmienečného zastavenia trestného stíhania osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Daniel Prč
prokurátor